**РЕКОНСТРУКЦИЈА НА ИСТОРИСКА ЕДУКАТИВНА ПЕШАЧКА ПАТЕКА**

 1.ОПШТИ ИНФОРМАЦИИ

1.1 Вовед

1.2 Локација

Пешачката патека-историска патека во должина од 2 километри, се наоѓа во м.в.„Шталтаревац“, на К.П.бр.245/1, К.П.бр.348 и К.П.бр.350/100 во К.О.Магарево, Општина Битола. Локацијата на историската патека е лесно пристапна(можи да се пристапи и со моторно возило) и целосно се наоѓа во гореспоменатите катастарски парцели. Почетокот на историската патека е од Инфоцентарот на ЈУНП Пелистер или познат како „На Лазо Вилата“, а крајна точка е излетничкото место кај хотел Молика.

2.ОПИС НА ПРЕДВИДЕНИТЕ ИНТЕРВЕНЦИИ

2.1 Функција

Планираното уредување и ревитализација на пешачката патека- историска патека во должина од 2 километри е во функција на рекреација, а воедно и едукација и сеќавање за настаните во периодот на Првата светска војна, неменета за сите возрасни групи, односно за сите посетители на НП Пелистер.

2.2 Конструкција

Ревитализацијата и уредувањето на пешачката патека-историска патека, планирано е да биде во најголем дел од природни материјали, односно дрво и камен. Во поглед на дрвените носиви елементи, односно столбови и греди врз кои ќе се наслони урбана опрема(ограда, клупи, инфотабли), истите се изработени од армирано-бетонско фундамент во кој е прицврстен метален држач. Металниот држач(метална папуча) служи за фиксирање, укрутување и заштита на дрвените носиви елементи од постепено распаѓање. Носивите елементи се дрвени греди со димензии 20x20cm и 10x10cm, бичена граѓа, финално обработена и бојадисувани со боја и заштитен лак. Вака обработените носиви дрвени елементи(столбови) се фиксираат во металните држачи, а се укрутуваат или со шрафење или со набивање на клинови во соодветните отвори на металните држачи. На укрутените дрвени носиви столбови, се монтираат останатите потребни елементи, посебно за секој елемент на урбана опрема(ограда, клупи, инфоточки). Останатите елементи исто така се изработени од дрво и имаат димензии 5x10cm, 5x5cm и 2,5x5cm. Сите поврзувања и укрутувања на дрвените елементи, односно на столбовите, гредите, ракохватите, инфо таблите, се извршуваат со шрафење на шрафови или набивање на клинци.

2.3 Обликување

Во доменот на естетскиот изглед, ревитализацијата и уредувањето на пешачката патека-историска патека, почитувајќи ги постојните зададености, секако дека ќе се одрази позитивно на визуелниот впечаток. Ново поставената дрвена ограда, инфотабли, дрвени клупи, како и ревитализација на едукативните постери со информации од и за случувањата во Првата светска војна, видиковецот и дрвениот мост, секако дека ќе се одрази позитивно на целокупниот визуелен впечаток. Елементите, односно материјалот кој ќе се вградува, ќе биде во согласност со карактеристиките на природната средина и по состав(најголем процент на бичена граѓа) и по боја(бои во тон на природното опкружување по желба на инвеститорот). Истите елемети ќе бидат финално обработени (стружени и термички обработени), бојадисувани во два слоја и крајно премачкани со заштитен лак.

2.4 Идентификувани позицијии/пунктови кој треба да се уредуваат и ревитализираат

Историската патека сама по себе е добро трасирана, со доволна широчина од min 2m долж целата патека, така да интервенции на самата траса и широчина од аспект на засек/ископ/насип/ на тло, односно интервенции на теренот било да е машински или човечка работна сила за оваа пешачка патека не се потребни. Покрај основната цел, односно уредување и ревитализација на самата пешачката патека-историска патека, што подразбира чистење и отстранување на ниска и висока вегетација долж целата патека, ќе се изврши и замена(поставување на нови дрвени столбови на секои 2m, кои ќе бидат споени со нови дрвени ракохвати дополнително укрутени и потпрени со два косници кои се потпираат и фиксираат на соодветните дрвени столбови) и ревитализација на заштитната дрвена ограда на сегменти од патеката кои ќе бидат точно дефинирани и означени во графичките прилози од графичкиот дел на оваа проектно-техничка документација. Од почетокот на пешачката патека-историска патека (точка „1.Почеток“) до точка „А“, постојната заштитна ограда е здрава и на истата не треба да се изврши никаква реконструкција или замена на дрвените конструктивни елементи. Нова дрвена ограда ќе се постави од точка „А“ до точка „Б“ со вкупна должина од околу 300m, а од точка „Б“ до крајот на пешачката патека-историска патека (точка „2.Крај“) на лице место нема поставено заштитна дрвена ограда. Замена на заштитните кровчиња на едукативните постери со информации од и за случувањата во Првата светска војна (замена на постојните со нови дрвени заштитните кровчиња, покриени со кровен покривач „Шиндра“), ќе се постават нови дрвени клупи до секоја инфоточка, на почетокот и крајот на самата пешачката патека-историска патека ќе се постават нови инфотабли. Покрај овие интервенции ќе се изврши ревитализација и ќе се интервенира во насока на замена на постојните дотраените дрвени конструктивни елементи на дрвениот мост како и замена на дрвени конструктивни елементи и ревитализација на видиковецот.

2.4 Инсталации

Во поглед на инсталациите, пешачката патека-историска патека нема да се содржи никакви инсталации односно инфраструктурни мрежи, односно целосно ќе биде во склад постојните зададености и природното опкружување.

\*Сите предвидени и идентификувани позициии или пунктови, на кои треба да се интервенира, односно да се уредат и ревитализираат, се детално опишани во графички дел. За секоја позиција соодветно е елаборирано во графичкиот прилог наменет за истата.

\*\*Точната позиција на поставување на новите елементи и новата урбана опрема на оваа пешачката патека-детска едукативна патека е дефинирана во придружниот GPS фајл на техничката документација во апсолутно точни GPS координати.